|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

10-8-15

כ"ה אב תשע"ה

מערך עבודה סוציאלית – דו"ח בקרה

שם המוסד: המרכז הרפואי – שרותי בריאות כללית בי"ח שלוותה.

תאריך הבקרה: 10.8.15

עורך הבקרה: שלומי עזר, עו"ס קליני, מרכז תחום עבודה סוציאלית, בקרה בברה"נ מחוז מרכז.

הבקרה נערכה בתאום מראש, מטעם הפסיכיאטר המחוזי במחוז מרכז, לצורך רישוי.

**מערך העבודה הסוציאלית**:

אסתי הירשפלד עו"ס – מנהלת השרות לעבודה הסוציאלית.

תקן עו"ס מאויש – 27 עו"ס בחלקיות משרה.

**הכשרת העו"ס:**

1 - תואר דוקטור 2 – דוקטורנטים

ולשאר העובדות והעובדים תואר שני ולרובם הכשרה בפסיכותרפיה.

תאום טיפול ניתן ע"י עו"ס, רופאים, סיעוד בכיר, פסיכולוגים ומרפאים בעיסוק.

בכל מחלקה 2 עו"ס. בכל יחידה עו"ס. (קיים חדר לכל עו"ס).

מערך הדרכה פרטני וקבוצתי מצוות בכיר המתמחה בפסיכותרפיה ושיקום וכן בשיטות התערבות נוספות (משפחתי וקבוצתי , הדרכת הורים ).

בניסיון למקסם את הידע המקצועי של הצוות המטפל מתקיימים ימי עיון, סדנאות וספרייה מקצועית העומדת לרשות כלל הצוות.

בשיחה עם מנהלת השרות נבדקו מס' פרמטרים ונמצאו תקינים:

* ניתן מידע מלא לחולה ומשפחתו על סדר היום במחלקה ואפשרויות הסיוע תוך כדי אשפוז.
* מועבר מידע רלוונטי על החולה בישיבות צוות.
* מתקיים מעקב על ביקורי המשפחה במחלקה.
* מתאם הטיפול מעורב ופעיל בהכנת החולה לוועדת סל שיקום.
* קיימת עבודה ענפה עם המשפחות (יש עו"ס ייעודית לנושא, מתקיימות קבוצות הורים ומשפחות.
* קיים קשר ישיר עם החולה, משפחתו וגורמים בקהילה להבטחת זכויות החולה.
* תיקים אישיים ממוחשבים.

**רישום ודיווח**

תיק אישי ממוחשב, בתום כל מפגש יש דיווח.

העו"ס שותפים פעילים בכל ישיבות הצוות הנערכות במחלקות האשפוז ובמרפאות.

בכל המחלקות יש חדרי ביקור בשעות גמישות.

לוח מודעות מעודכן.

תיבת פניות בכל מחלקה. אחת לשבוע מרוקנים את התיבה.

לסיכום : התרשמתי משרות לעבודה סוציאלית מקצועי ואיכותי בראשותה של עו"ס אסתי הירשפלד.

בהערכה לפועלכם

שלומי עזר

עו"ס קליני

צוות בקרה מחוז מרכז